LIJIGANYO 9
Ana Mpaka Atende Cici Kuti Liŵasa Lyawo Liŵe Lyakusangalala?
1. Ligongo cici kulombana mwa lilamusi kuli kwakusosekwa kuti liŵasa liŵe lyakusangalasya?
Ngani syambone sikusatyocela kwa Yehofa, Mlungu jwakusangalala, jwakusasaka kuti maŵasa gasangalaleje. (1 Timoteo 1:11) Jwalakwe ŵatandisye ulombela. Kulombana mwa lilamusi kuli kwakusosekwa kuti liŵasa liŵe lyakusangalala ligongo ŵanace akusakola malo gambone gakwalelela. Aklistu akusosekwa kuya malamusi ga kumalo kwakutama gakwamba ya kulembesya ulombela.
Ana Mlungu akusawuwona catuli ulombela? Jwalakwe akusasaka kuti uŵe mkamulano wangamala wa jwamlume ni jwamkongwe. Yehofa akusasaka kuti jwamlume ni jwamkongwe jwalijose aŵeje jwakulupicika kwa mjakwe. (Ahebeli 13:4) Jwalakwe akusaŵengana ni kumasya ulombela. (Malaki 2:16) Nambo akusakunda Aklistu kumasya ni kulombela kapena kulombegwasoni naga mjawo atesile cikululu.
2. Ana jwamlume ni jwamkongwe ŵalombane aŵecetaneje, soni atendelaneje yindu catuli?
Yehofa ŵapanganyisye jwamlume ni jwamkongwe kuti akamusyanganeje. (Genesis 2:18) Jwamlume pakuŵa ali mtwe wa liŵasa, akusosekwa kulipatila liŵasa lyakwe yindu yakucilu, soni kulijiganya liŵasalyo pakwamba ya Mlungu. Akusosekwa wanonyeleje mnope ŵamkwakwe. Ŵalombane akusosekwa kunonyelanaga, soni kucimbicisyanaga. Pakuŵa acalume ni acakongwe wosope ali ŵangali umnama, kukululucilana kuli kwakusosekwa mnope kuti asangalaleje mu ulombela.
3. Ana akusosekwa kutila naga ngakusangalala mu ulombela wawo?
Naga akusimana ni yakusawusya mu ulombela wawo, jemanja wosope mkusosekwa kulingalinga kuŵecetanaga ni kutendelanaga yindu mwacinonyelo. (1 Akolinto 13:4, 5) Maloŵe ga Mlungu gangalimbikasya kulekangana kwa kandaŵi pakusaka kumasya yakusawusya yamnononono.
4. Ŵanace, ana Mlungu akusasaka kuti jemanja mtendeje cici?
Yehofa akusasaka kuti msangalaleje. Jwalakwe akusasala maloŵe gakwakamucisya kuti asangalaleje pa unyamata wawo. Akusasaka kuti lunda, soni yakusimana nayo ya acinangolo ŵawo yakamucisye jemanja. (Akolose 3:20) Yehofa akusasakasoni kuti jemanja mkuwone kusangalasya kwakumtendela yindu Mkupanganya jwenu ni Mwanagwe.
5. Acinangolo, ana mpaka atende cici kuti ŵanace ŵawo asangalaleje?
Akusosekwa kulingalinga mnope kwapatila ŵanace ŵawo yakulya, pakugona, soni yakuwala. (1 Timoteo 5:8) Nambo kuti ŵanace ŵawo asangalaleje, akusosekwasoni kwajiganya kunonyela Mlungu, soni kulijiganya kutyocela kwa jwalakwe. (Aefeso 6:4) Cisyasyo cawo cambone cakulosya cinonyelo pa Mlungu komboleka kumkamucisya mnope mwanagwawo. Naga malamusi gawo gakuŵa gakukamulana ni Maloŵe ga Mlungu komboleka kongolela nganisyo sya mwanace.
Naga akwalimbikasya ni kwayamicila ŵanace ŵawo, yikusaŵa yakwakamucisya. Akusasosekwasoni kwajongolela ni kwajamuka. Kutenda yeleyi kukusateteya ku ndamo jampaka jatendekasye kuti akasangalalaga. (Miyambo 22:15) Nambope, camuko cikaŵaga cakupundanganya kapena cangalwe.
Mboni sya Yehofa sikusawandisya mabuku gane gaŵagalembile kuti gakamucisye acinangolo ni ŵanace. Ngani sya m’mabukuga sili syakutyocela m’Baibulo.
ALIJIGANYE YEJINJI
Ajegamileje Mlungu Kuti Akole Liŵasa Lyakusangalala
Kamulicisya masengo yiwusyo yiŵili yangasawusya mpaka kukamucisye liŵasa lyawo
Kumasya Yakusawusya
Katende ka yindu mpaka kalosye kulekangana pasikati pa ulombela wakulimba, soni wakusangalala ni ulombela wangalimba, soni wangasangalala.
Ana Mpaka Atende Cici Kuti Liŵasa Lyawo Liŵeje Lyakusengwa?
Acalume, acakongwe, acinangolo, soni ŵanace akusosekwa kuya cisyasyo ca cinonyelo ciŵalosisye Yesu. Ana tukulijiganya cici kutyocela kwa Yesu?
tsn_Latn nya_Latn tum_Latn tum_Latn tum_Latn tum_Latn tum_Latn nya_Latn tum_Latn nya_Latn tum_Latn tum_Latn tum_Latn tum_Latn tum_Latn cjk_Latn nya_Latn tum_Latn tum_Latn tum_Latn tum_Latn tum_Latn